CELEX: 32014R0025
Language: bg
Date: 2014-01-13 00:00:00
Title: Регламент за изпълнение (ЕС) № 25/2014 на Комисията от 13 януари 2014 година за изменение на Регламент (ЕО) № 1251/2008 по отношение на вписването за Канада в списъка от трети страни, територии, зони или подразделения, от които е разрешен вносът в Съюза на някои водни животни  текст от значение за ЕИП

14.1.2014   
            
            
               BG
            
            
               Официален вестник на Европейския съюз
            
            
               L 9/5
            
         
      РЕГЛАМЕНТ ЗА ИЗПЪЛНЕНИЕ (ЕС) № 25/2014 НА КОМИСИЯТА
   
   от 13 януари 2014 година
   за изменение на Регламент (ЕО) № 1251/2008 по отношение на вписването за Канада в списъка от трети страни, територии, зони или подразделения, от които е разрешен вносът в Съюза на някои водни животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 22 и член 61, параграф 3 от нея,
   като има предвид, че:
   
               (1)
            
            
               С Директива 2006/88/ЕО се определят ветеринарните изисквания, които трябва да се прилагат за пускането на пазара, вноса и транзита през Съюза на аквакултури и продукти от тях.
            
         
               (2)
            
            
               В приложение III към Регламент (ЕО) № 1251/2008 на Комисията (2) е установен списък на трети страни, територии, зони или подразделения, от които е разрешено въвеждането на аквакултури.
            
         
               (3)
            
            
               Освен това образците за ветеринарни сертификати, установени в части А и Б от приложение IV към Регламент (ЕО) № 1251/2008, съдържат ветеринарни удостоверения по отношение на изискванията за видовете, възприемчиви към някои болести, изброени в част II от приложение IV към Директива 2006/88/ЕО.
            
         
               (4)
            
            
               Някои провинции на Канада (Британска Колумбия, Алберта, Съскечуан, Манитоба, Ню Брънсуик, Нова Скотия, Остров Принц Едуард, Нюфаундленд и Лабрадор, Юкон, Северозападните територии и Нунавут) понастоящем са изброени в приложение III към Регламент (ЕО) № 1251/2008. Поради това вносът в Съюза от тези провинции на рибни видове, възприемчиви към вирусна хеморагична септицемия, както е определено в част II от приложение IV към Директива 2006/88/ЕО, е разрешен.
            
         
               (5)
            
            
               Канада поиска провинция Квебек да бъде добавена към списъка, определен в приложение III към Регламент (ЕО) № 1251/2008. Според заключенията от одит, извършен от Хранителната и ветеринарна служба в Канада през юни 2012 г. относно здравето на водните животни, компетентният орган на посочената трета държава може да представи подходящи гаранции във връзка с надзора и мониторинга на болестите по рибите и е налице надеждна система за сертифициране по отношение на износа на риба и рибни продукти за Съюза. Освен това компетентният орган на Канада представи на Комисията подробна информация относно основана на риска програма за надзор на вирусната хеморагична септицемия, осъществена в периода 2007 — 2012 г. по отношение на свободно обитаващи риби с произход от вододели с по-висока степен на риск в провинция Квебек. От анализа на разработването и изпълнението на програмата за надзор може да се заключи, че е много малко вероятно вирусната хеморагична септицемия да е бил разпространен сред възприемчивите популации свободно обитаващи риби в Квебек през посочените години. Това предоставя допълнителни гаранции по отношение на здравния статус на рибните видове, възприемчиви към вирусна хеморагична септицемия, или продукти от тях, които могат да бъдат изнасяни за Съюза от Квебек.
            
         
               (6)
            
            
               Поради това е целесъобразно да се разреши вносът от Квебек в Съюза на рибни видове, възприемчиви към вирусна хеморагична септицемия, както е определено в част II от приложение IV към Директива 2006/88/ЕО, предназначени за отглеждане в стопанства, райони за повторно полагане, риболовни райони за любителски риболов, отворени и затворени декоративни съоръжения.
            
         
               (7)
            
            
               Поради това Регламент (ЕО) № 1251/2008 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 1251/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 януари 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 328, 24.11.2006 г., стр. 14.
   
      (2)  Регламент (ЕО) № 1251/2008 на Комисията от 12 декември 2008 г. за прилагане на Директива 2006/88/ЕО на Съвета по отношение на условията и изискванията за сертифициране при пускането на пазара и вноса в Общността на аквакултури и продукти от тях и за установяване на списък с векторни видове (ОВ L 337, 16.12.2008 г., стр. 41).
   
      ПРИЛОЖЕНИЕ
      В таблицата в приложение III към Регламент (ЕО) № 1251/2008 вписването за Канада се заменя със следното:
      
         
                     Страна/територия
                  
                  
                     Видове аквакултури
                  
                  
                     Зона/подразделение
                  
               
                     Код по ISO
                  
                  
                     Наименование
                  
                  
                     Риба
                  
                  
                     Мекотели
                  
                  
                     Ракообразни
                  
                  
                     Код
                  
                  
                     Описание
                  
               
                     „CA
                  
                  
                     Канада
                  
                  
                     X
                  
                  
                      
                  
                  
                      
                  
                  
                     CA 0 (В)
                  
                  
                     Цялата територия
                  
               
                     CA 1 (Г)
                  
                  
                     Британска Колумбия
                  
               
                     CA 2 (Г)
                  
                  
                     Алберта
                  
               
                     CA 3 (Г)
                  
                  
                     Съскечуан
                  
               
                     CA 4 (Г)
                  
                  
                     Манитоба
                  
               
                     CA 5 (Г)
                  
                  
                     Ню Брънсуик
                  
               
                     CA 6 (Г)
                  
                  
                     Нова Скотия
                  
               
                     CA 7 (Г)
                  
                  
                     Остров Принц Едуард
                  
               
                     CA 8 (Г)
                  
                  
                     Нюфаундленд и Лабрадор
                  
               
                     CA 9 (Г)
                  
                  
                     Юкон
                  
               
                     CA 10 (Г)
                  
                  
                     Северозападните територии
                  
               
                     CA 11 (Г)
                  
                  
                     Нунавут
                  
               
                     CA 12 (Г)
                  
                  
                     Квебек“